JohanHeinsen/ENO huggingface dataset:
Ribe Stifts Adresseaviser, 1844-03-22
Efternævnte Officerer ere udnævnte til Chefer for de til Udrustning i Aar bestemte Skibe samt forVagtskibsstationerne, næmlig: Commandeurkaptein O. F. Lütken for Fregatten Gesion; Capt. H. Aschehoug for Fregatten Thetis; Capt. S. A. Bille for Cadetskibet, Corvetten Flora; Capt. Lieut. J. A. K. Næser for Vagtskibet ved Altona; Capitainlieut. J. A. Meyer for Vagtskibet i Sundet; Captlieut. C.E. van Dockum for Briggen St. Croix, der udsendes til Vestindien, Captlieut. H. E. Krenchel for Vagtskibsposten paa Kbhvns Rhed, Batteriet Trekroner; Captlieut. M. N. Suensen for Vagtskibet i Storebelt. (B. T.)
Ribe Stifts Adresseaviser, 1844-03-22
Det vil almindelig beklages som et stort Tab for Kunsten hos os, at den saa talentfulde Maler Adam Müller er død i forrige Uge i den unge Alder af 32 Aar. (B. T.)
Ribe Stifts Adresseaviser, 1844-03-22
Som man erfarer er vor udmærkede Maler Küchler, der, som bekjendt, længe har opholdt sig i Jtalien, for kort Tid siden gaaet over til den katholske Religion. (B. T.)
Ribe Stifts Adresseaviser, 1844-03-22
Hs. Durchl. Landgreve Vilhelm af Hessen har af Kongen af Preussen modtaget den sorte Ørns Orden. (BT.
Ribe Stifts Adresseaviser, 1844-03-22
Den ledige Borgermesterpost i Kbhvn, vil efter al Sandsynlighed blive besat med Professor AlgrenUssing. Han attraaer Posten, og Borgerrepræsentationen ønsker ham i den Grad, at den naar han kan vindes for Embedet, vil strax tilstaae ham for sin Person Gage som anden Borgermester 2600 om Aaret. Gagerne ere for Fremtiden foreslaaede saaledes: 1ste Borgermester 2800 Rbd., 2den 2600 Rbd., 3die 2400 Rbd., hver af Raadmændene 1600 Rbd. De have i Grunden havt det Samme før, men en Deel som Gratialer. (Dvk.)J Onsdags begravedes Generallieutenant v. Bulow. Der var truffen Foranstaltning til, at alle hans Papirer øieblikkelig efter hans Død paa høiere befaling bleve forseglede. Man mener jo vel, at der, paa Grund af det fortrolige Forhold, hvori han stod til Frederik den 6te, kunde findes Et og Andet efter ham, som det var klogest at putte i Kakkelovnen. Det kunde nok være; men hvis man mener at finde "Memoirer, Erindringer af mit Liv eller Sligt efter Bülow saa vil man vist blive skuffet. Han skal have havt mellem 6 og 7000 Rbd. om Aaret, deels som Pension, deels som Godtgjørelse for adskillige Emolumenter, han før nød in natura.
Ribe Stifts Adresseaviser, 1844-03-22
Naar man nu betænker, at han i en lang Række af Aar har nydt denne Jndtægt, at han desuden ved flere Leiligheder fik betydelige Gratialer, at han under Krigen som Generaladjutant, nok tog et Par Tønder Guld ind i Prisepenge, at han fik en betydelig Medgivt med sin afdøde Kone, saa skulde man formode, at der maatte være en anseelig Formue efter denne Mand. Jntet mindre der er Gjæld, og han skal i de senere Aar endog have levet i Betryk, da Kreditorerne lagde Beslag paa den største Deel af hans Pension. Men hvor ere da Pengene blevne af De ere gaaede til Tallotteriet. (Dvk.) "Almægtig som et Blad har betegnet ham - hedder det i O. T. Av. - kunne vi ikke kalde General Bülow; han kunde have været det ved den Stilling han beklædte hos Frederik den 6te, og den næsten uindskrænkede Tillid, Kongen i mange Aar skjænkede ham; men han besad hverken Evner eller Ærgjerrighed nok til at gjøre denne Jndflydelse saaledes gjeldende, at man kunde kalde ham en almægtig Yngling. Sin store Jndflydelse hos den afdøde Konge benyttede han meest til at gjøre sig Livet behageligt. Han har imidlertid gjort nok til at Historien vil opbevare hans Navn; men den er streng, den kjender ingen personlige Hensyn, og vi have nogen Tvivl om, at den Afdødes Skygge skal kunne glæde sig til at blive stævnet for dens Domstol.
Ribe Stifts Adresseaviser, 1844-03-22
Aarh. Av. har følgende Efterretninger fra Kjøbenhavn: Vor Landsmand, den dygtige Architekt Chr. Hansen, som har havt væsentlig Deel i Athens Forskjønnelse, idet han der har opført flere offentlige Bygninger i en meget ædel Stiil, vil til Foraaret vende tilbage til sit Fædreland, da han ved den nylige græske Revolution er bleven sat ud af sin Virksomhed. Hans Broder, Theophius, der ogsaa er en anerkjendt gental Architekt, og som ligeledes var beskjæftiget i Athen, har begivet sig derfra paa Veien til Rom, hvor han agter at opholde sig i nogle Aar. Baade Nationalbanken og Kreditkassen, der drive borgerlig Næring ved at distontere a., ere iaar satte i Næringsskat, første i 200 og sidste i 100 Portioner.
Ribe Stifts Adresseaviser, 1844-03-22
Rygtet om, at Statsminister v. Stemann skulde have solgt sit Gods "Valbygaarden, stadfæster sig ikke. Sandheden er, at der i denne Tid har været Liebhavere dertil, men deres Bud, der angives imellem 4 a 500,000 Rbd., ere ikke antagne. – Efter Forlydende agter Grev Marasini, Direkteur for det herværende italienske Operaselskab, at give nogle offentlige Maskerader paa Hoftheatret i Slutningen af Marts Maaned.
Ribe Stifts Adresseaviser, 1844-03-22
Søndagen den 4de Marts havde nogle og tyve slesvigske Forstmænd (Overførstere, Skovridere og Skovfogder) indfundet sig i Hellebeck, hvor de besluttede, dirette til Hs. Mayst. Kongen at indgive en Petition, hvori de vilde anholde om en bedre Gaar ring, lig den, som der altid har været tillagt Forst og Jagtbetientene i Danmark. Overførsterne have næmlig i Danmark 2,315 Rbd., i Slesvig derimod kun 888 Rbd.; 17 Skovridere i Danmark tilsammen 8,608 Rbd., 16 Skovridere i Slesvig derimod kun 4,003 Rbd.
Ribe Stifts Adresseaviser, 1844-03-22
Prof. G. Chr. Burchardi, R. af D., er efter Forlydende bleven kaldet til Jena som juridisk Professor og Medlem af Overappellationsretten for de sachsiske Hertugdømmer. - Overappellationsraad, Grev C.v. Rantzau i Kiel har, paa Grund af Svagelighed. ansøgt om Entledigelse fra sit Embede. (Kiel. C. Bl.)
Ribe Stifts Adresseaviser, 1844-03-22
Wandsbeck driver en Hexemester ved Navn Sas i denne Tid sit Uvæsen med allehaande Maane besværgelser og deslige Gjøglerier. Manden er allerede over 80 Aar gl. (Kiel. Correspd. Bl.)¬
Ribe Stifts Adresseaviser, 1844-03-22
Hr. P. H. Lorenzen har i Kieler Correspondents blad erklæret den i de offentlige Blade meddeelte Efterretning om en ham tilstillet Gave, hvori en høi Person skulde have havt betydelig Deel, for i enhver Henseende aldeles usandfærdig.
Ribe Stifts Adresseaviser, 1844-03-22
Fra Svansen skrives under 10. Marts. Flere Skolelærere her i Egnen have i nogen Tid ledet offenlige Underholdninger, som fortjene al Paaskjønnelse og Efterligning andre Steder. Beboerne af en eller flere Byer forsamle sig næmlig til visse Tider i Skolen, hvor Skolelæreren da forelæser Et eller Andet af en kristelig eller verdslig Bog, dog stedse over saadanne Anliggender, som have almeen Jnteresse. Over det Læste bliver der da ogsaa talt, og hver Gang vender man med altid større Kundskab tilbage. Jsær ere Forsamlingerne talrige i Skolen i B., hvor Skolelæreren ogsaa med megen Dygtighed forstaaer at drive Sagen. Endog fra andre Sogne vandre Folk hertil. De Skolelærere, som handle saaledes, gjøre sig meget fortjente af Folkedannelsen, og det var at ønske, at alle deres Kolleger vilde følge deres Exempel. (Dyk.)
Ribe Stifts Adresseaviser, 1844-03-22
Som en Mærkelighed ved Vinterens Strænghed, anfører Viborg Avis: at i de tre første Dage i denne Maaned er i Jkast Sogn, i Hammerum Herred, fanget 150 Harer alene ved at Folk have løbet disse Dyr trætte og derpaa taget dem med Hænderne. En Dreng skal paa denne Maade have fanget 14 Harer.
Ribe Stifts Adresseaviser, 1844-03-22
Entledigelse og Udnævnelser. Under 16. ds. har Hs. Majestæt paa Ansøgning i Naade og med Pension entlediget Stiftsphysicus for Aarhuus Stift, Justitsraad Dr. med. F. W. Willemoes, fra 1ste April d. A. at regne, samt derhos allernaadigst udnævnt ham til Etatsraad med Rang i 3die Classe Nr. 9 efter Rangforordningen. Under s. D. er Landfoged paa Øen Sylt, Justitsraad G. F. Lassen, beskikket til Borgermester, Politimester og Stadfoged i Staden, Haderslev, samt Huusfoged i Hvidding og Nordre=Rangstrup Herreder, Dr. C. L. C. Stemann, til Landfoged paa Ærøe, Under f. D. er Sognepræst A. Hansen i Jerpsted, i Sønder Provsti, beskikket til Sognepræst i Ban i Flensborg Provsti Under 15. d. er Prof. extraord. J. J. C. F. Christiansen, udnævnt til Prof. ord, i Lovkyndigheden ved Universitetet i Kiel. Under 13. de er Fuldmægtig i Revisionscontoiret under det Kongl. Gen. Toldkammer og Com. Colleg., C. F. A. M. Kielmann, udnævnt til Elbtoldcommissair i Wittenberge, fra den 1ste April 1844 til den 31te Marts 1846, med Forpligtelse at stille behørig Caution. Commandeersergeant ved 1ste Artilleriregiments 3die Batteri, L. Christensen, er allern. beskikket til Consumtions-Underbetjent i Ringsted. (B. T.)
Ribe Stifts Adresseaviser, 1844-03-22
Døde. Kjøbenhavn: Kirstine Møller, f. Nauer, 53 A.: Enkemad. M. Ravn, 73 A., J. Petersen, 48 A. Lyngby. Enke C. B. Witnæben, f. Ewertz, 78 A. Rendsborg A. M.v. Harbon, f. Prætorius.
Ribe Stifts Adresseaviser, 1844-03-22
Kjøbenhavns Børs-Kours d. 19. Marts Species 200. Bank-Disconto 4 pCt. Nationalbankaktier 120 Rbd. Sølv.
Ribe Stifts Adresseaviser, 1844-03-22
Bekjendtgjørelser. Onsdagen den 20. Marts om Aftenen Klokken 5 indgik til et bedre Liv, Kjøbmand Poul Christian Floche, i sit 52 Aar. Dette bekjendtgjøres af hans Søster, der i flere Aar har opholdt sig i hans Huus. A. Sophie Møller, fød Fløche.
Ribe Stifts Adresseaviser, 1844-03-22
Aftenunderholdning. Til Fordeel for Byens Musikkorps agter Undertegnede Fredagen den 29de Marts at foranstalte en Aftenunderholdning, bestaaende af Koncert og Opførelsen af Vaudevillen Kunstnerliv. Ved Koncerten vil Musikpersonalet udføre adskillige Nummere, hvorved det vil faae Leilighed til at vise den Fremgang det under Hr. Musikus Blochers Veiledning har gjort. Generalprøven vil finde Sted Torsdag Aften. Det nærmere skal senere vorde bekjendtgjort.
Ribe Stifts Adresseaviser, 1844-03-22
Ribe, d. 22. Marts 1844. C. Hansen, Organist Fiin Kryder-Chocolade 12 ls., finere dito 16 ls. Pundet, faaes hos Rosted.
Ribe Stifts Adresseaviser, 1844-03-22
Gode Kogeærter, til 20 ls. pr. Skjeppe, faaes Niels Warming.
Ribe Stifts Adresseaviser, 1844-03-22
2 a 3 Muursvende kunne erholde Arbeide i Sommer hos Undertegnede. Ribe, d. 21. Marts 1841. J. C. Tarp, Muurmester. Commune Afgivterne for indeværende Qvartal, hvorunder Fattig- og Skoleskatten er indbefattet, maatte snarest muelig indbetales, da Restance-Listerne derover skulde ufortøvet indsendes til UdpantningsApprobation.
Ribe Stifts Adresseaviser, 1844-03-22
Ribe, den 21de Marts 1844. Guldberg. Torsdagen den 11te April næstk., om Formiddagen Kl. 9, bliver paa Ribe Raadstue afholdt Auction, efter Jomfrue Nyelands Begjering, over Borde, Stole, Speile, Sengesteder, et Schatol, en Commode, Sengeklæder, Kjøkkentøi, Porcellain og Glasvare samt Trætøi m. m. Conditionerne erfares paa Auctionsstedet. Lysthavende indbydes. Ribe, den 20. Marts 1841. Høyer.
Ribe Stifts Adresseaviser, 1844-03-22
Onsdagen den 27de dennes, om Eftermiddagen Kl. 2. bliver paa Ribe Raadstue ved offentlig Auction bortleiet følgende ved Kjøbmand Fløches Død leieledig blevne Jorder, nemlig: Parcellerne No. 23 og 24 af Klostermark, Ribe Hospital, tilhørende, og hvori er nedlagt 1 Tønde Rug. Lysthavende indbydes. Ribe, d. 21. Marts 1811. Høyer.
Ribe Stifts Adresseaviser, 1844-03-22
Onsdagen den 27de dennes, om Eftermiddagen Kl. 2, Trykt i Ribe hos Chr. sal. Hyphoff. bliver paa Ribe Raadstue ved offentlig Auction bortleiet følgende ved Kjøbmand Fløches Død leieledig blevne Jorder, nemlig: Et Stykke Haugejord ved Hospitalet, paa Livstid; St. Peders Kirkeplads, paa Livstid; et Stykke Jord i Rohdes Toft, paa 6 Aar, St. Cathrine Kirke tilhørende. Lysthavende indbydes. Ribe, den 21de Marts 1844. Høyer.
Ribe Stifts Adresseaviser, 1844-03-22
Onsdagen den 27de d. M. Eftermiddag Kl. 2 bliver paa Ribe Raadstue ved offentlig Auction bortleiet følgende Jorder. A. Til Høslet og Græsning paa 2 Aar. Englodden No. 1 af Hegelunds Mark 14,761 – Alen. Lodden Nr. 6 af Snebeltang 2 Demath eller 5,415 Al. Lodderne No. 10 og No. 12 af Lille Kobroe, hver 2 Demath, Lodden No. 20 af Store Kobroe, 2 Demath, og af Lodden No. 4 paa Tegleng, 2 Demath. Til Kornsæd og Græsning paa Livstid. Agerlodden No. 3, 4 og 2 af Hegelunds Mark hver Lod 21,000 Alen, og No. 13, 14 og 21 af Østeriernkjærmark, hver 28,000 Alen. Ageren Nr. 45 i Galge markens vestre Rad, Lodderne No. 15 og 16 i Østerjernkjærmark norden Veien, No. 4 og 5 i Gydesmark norden Veien, samt Nr. 7 af Mosemandsjorderne, hvilke have været leiede af nu afdøde Kjøbmand Fløkke. Det bemærkes, at i Lodden No. 7 af Mosemandsjordene er nedlagt circa 3 Tdr. Rug. Til Græsning paa 2 Aar nogle til Sadde og Sand gravning samt Møddingplads udlagte Lodder. Conditioner erfares paa Auctionsstedet. Lysthavende indbydes. Ribe den 21de Marts 1844. Communalbestyrelsen.
Ribe Stifts Adresseaviser, 1844-03-22
J Følge passeret Udlæg for Kongelige Skatter og Afgifter, for 2den Termin 1843, bliver den Poul Otsen tilhørende Gaard i Gjørklindt, Holsted Sogn, med paastaaende Bygninger og tilliggende Eiendomme af Hartkorn efter den gl. Matricul 3 Tdr. 3 Skpr. 3 Fdkr. trefjerded. Alb., nye Matricul 2 Tdr. 6 Skpr. 1 Fdkr. 1 enh. Alb. stillet til Bortsalg ved 3de Auctioner, der afholdes saaledes: 1ste Auction Fredagen den 12te April 1844, ) hver Dags 2den - Fredagen den 26de April ) Formiddag Onsdagen den 15de Mai ) Kl. 11. De 2de første Auctioner afholdes paa Gjording Malt Herreders Tingsted i Veirup, og den tredie paa Gaarden selv. Hvilket herved, saavel til Pantecreditorernes, som de Lysthavendes Efteterretning, bekjendtgjøres, i Henhold til Placaten af 22de April 1817. Gjording Malt Herreders Comptoir, Endrupholn d. 18de Marts 1841, Münster.
Ribe Stifts Adresseaviser, 1844-03-22
Da de Markeder, som hidtil have været holdte i Egtved flere Gange om Aaret og i Almindelighed Dagen efterat der har været Marked i Veile, ikke ere hjemlede ved noget Lovbud, og derhos have givet Anledning til mange Uordener, hvorover der er ført Klage, bliver bemeldte Markeders Afholdelse for Fremtiden aldeles forbudt, hvilket herved bekjendtgjøres til Efterretning for alle Vedkommende, med Tilføiende, at der fra Politiets Side vil blive truffet den fornødne Foranstaltning til Overholdelsen af dette Forbud. Herredscomptoiret i Kolding, d. 14de Marts 1844. C. W. Qvistgaard.
Ribe Stifts Adresseaviser, 1844-03-22
Frisk og godt Hauge- og Blomsterfra bekommes hos N. Hansen, Gartner i Varde.
Ribe Stifts Adresseaviser, 1844-03-22
En Huusleilighed Smedie er fra 1ste Mai at faa tilleie naar man henvende sig til Anders Hansens Enke i Lustrup.
Ribe Stifts Adresseaviser, 1844-03-25
Ribe.
Ribe Stifts Adresseaviser, 1844-03-25
Avertissements-Tidende. Stifts-Avis og Udgivet af Chr. sal. Hyphoff, redigeret af E. Hyphoff. Mandagen den 25. Marts. No 36.
Ribe Stifts Adresseaviser, 1844-03-25
Udenlandske Efterretninger. Frankrig. J en Audiens, som den tyrkiske Gesandt i Paris, Reschid Pascha nyligen havde hos Kongen, skal han have andraget paa en Formildelse i Frankrigs Fordringer angaaende Fremgangsmaaden i Tyrkiet mod de Renegater, som vende tilbage til den kristne Religion, og tillige erklæret, at Porten umuligen kunde ganske opylde dem. Lignende Skridt ere foretagne i London. Man tvivler imidlertid paa at dette vil være til nogen Rytte, da England og Frankrig nu ikke meere kunne træde tilbage uden at gjøre sig latterlige. – Legitimisten Berryer ankom d. 10. Marts til Marseille. Hans Vogn blev eskorte ret gjennem Gaderne af 15 unge Legitimister til Hest. Han stod op i Vognen med blottet Hoved og en vissen Blomsterbouket i Haanden, takkende til Høire og Venstre for Raabet: Leve Berryer. En Mængde Menneskeer havde forsamlet sig om hans Bopæl, men da han vilde tiltale Forsamlingen fra Balkonen blev den adsplittet af Politiet. – D. 29. Marts indtræder Marschal Soult i sit 80 Aar; store Anstalter træffes til Festligheder paa hiin Dag. General Bertrand har i sit Testament bestemt, at et Mannskript, dikteret af Napolon paa St. He leng om de italienske Krige skal overleveres til Staden Lyon.
Ribe Stifts Adresseaviser, 1844-03-25
Tyrkiet. Den 24de Febr. holdtes paa Sultanens befaling en stor Forsamling af Kultus- og Justitsministeren, alle Ulemaer samt de vigtigste Retslærde og Udtydere af Koranen, for nøie at undersøge den religiøse Side af de engelske og franske Fordringer. Forsamlingen kom eenstemmigen til det Resultat, at Koranen befaler de Renegaters Henrettelse, der gaae over til den kristne Tro, og at denne Lov var en at den muselmannske Religions Fundamental=Love. De 27de Febr. fandt et Divan Sted i samme Anledning, Forsamlingens Pluralitet udtalede sig for, at denne Lovs Ophævelse var umulig. Den øverste Ulemas vilde aldrig stemme for dens Ophævelse, men gjorde dog opmærksom paa den Fare Riget blev udsat for ved at ligge i Strid med de tvende Stormagter, og mente, at der maatte foretages Noget til en fredelig Overeenskomst. Man kunde imidlertid ikke blive enig; Porten har dernæst anmodet det østerrigske Kabinet om dets Mægling. Bevægelsen blandt Muselmændene er meget stor, og Soldaterne drømme allerede om en hellig Krig med England og Frankrig for at forsvare deres Religion.
Ribe Stifts Adresseaviser, 1844-03-25
Grækenland. J Nationalforsamlingen blev d. 23. Febr. Spørgsmaalet om det første Kammer skulde vælges af Kongen eller Folket og om Medlemmerne skulde vælges paa Livstid, afgjort. Majoriteten stemte for Kongens Valgret og Medlemmer paa Livstid. Denne det moderate Parties Seier har foranlediget Ministerraads-Præsidenten Metaras og Kultus Ministeren Schinas til at begiere deres Afsked, som Kongen ogsaa har bevilget. Konstantinos Kanaris er udnævnt i Førstes Sted. Man befrygtede Uroligheder d. 23. af Metaras's Tilhængere, men det lykkedes Militæret at vedligeholde Roligheden. Portugal. General Bomsim havde indtil d. 27. April holdt sig indesluttet i Almeida med sine Tropper, og man havde forgjeves opfordret ham til Overgivelse. Jnsurrektionen synes ikke at have udbredt sig videre.
Ribe Stifts Adresseaviser, 1844-03-25
Amerika. Herfra er indløben Efterretning om en stor Ulykke. Paa en Lystfart fra Washington med Dampskibet Princeton blev næmlig affyret en Kanon, der sprang og dræbte paa Stedet: Marinesekretæren Hr. Gilmer, Statssekretæren Hr. Upshur, Forstanderen for Flaade Bureauet og tre andre Personer, sex Matroser bleve svært saarede. Flere Damer vare ombord, blandt hvilke Hr. Gilmers Kone, der befandt sig paa Dækket, og Upshurs Datter der var i Kahytten da Ulykken skete, ogsaa Præsident Tyler var ombord.
Ribe Stifts Adresseaviser, 1844-03-25
Sverrig. Aftonbladet mælder angaaende den afdøde Konges sidste Øieblikke, at han, efter nogen Tid at have ligget bevidstløs, havde aabnet Øinene, udtalt Prinds Oscars Navn og derpaa vendt sig til denne, der knælede ved Leiet. Dronningen havde vaaget flere Rætter hos hendes Gemal. Rigsmarschal Grev Brahe lagde en rørende Hengivenhed for sin Herre for Dagen, idet han i 42 Dage ikke havde været afført sine Klæder, men tilbragt Nætterne i en Lænestol i Sygeværelset. Denne overordentlige Anstrængelse paadrog ham en heftig Krampehoste. - Den afdøde Konges Liig er blevet obduceret, og det Væsentligste, der har viist sig, skal være en Opløsning af en lille Deel af det Jndre af Hjernen, som kaldes fornie. En betydelig Mængde Vand forefandtes i Hjernekamrene og omkring Hjernen.
Ribe Stifts Adresseaviser, 1844-03-25
Jndenlandske Efterretninger. Kancelliet har beordret den mod Cand. C. Ploug for den af ham i Calmar d. 3 Juni f. A. holdte Tale anlagte Jnjuriesag, appelleret for Høiesteret. (Fdl.)
Ribe Stifts Adresseaviser, 1844-03-25
Deres Kgl. Høiheder Kronprindsen og Kronprindsessen ankom til Kjøbenhavn i høieste Velgaaende d. 21. henimod Kl. 10. - Til samme Tid indtraf ligeledes Hs. Durchl. Landgreve Wilhelm af HessenCassel tilbage fra Reisen til St. Petersborg.
Ribe Stifts Adresseaviser, 1844-03-25
Torsdagen den 21de Marts forsvarede uden Respondens Licent. Theol. Provst Pet, Petursson sin for Doctorgraden i Theologi skrevne Afhandling: commentatio de jure ecclessiarum in Islandia ante et post reformationem. De ordentlige Opponenter vare: Professor Dr. Theol. Scharling og Engelstoft. Af Auditoriet opponerede Professor Dr. Madvig og Cand. theol. Wad. Acten foregik i Universitetsanditoriet Nr. 3 og vedvarede fra Kl. 10 1/2. (B. T.) Den levende Jnteresse, der fra saa mange Sider er viist for Jdeen om at faae de Bissenske Statuer i Universitetets Vestibule udførte i Marmor har bragt den indsamlede Sum op til halvsjette Tusinde Rigsbankdaler, og det er saaledes sikkert at vente, at den hele nødvendige Kapital vil indkomme ved frivillige Bidrag. Den væsentligste Tilvæxt i den senere Tid har Kapitalen faaet ved en betydelig Anonyms Gave af 300 Rbd., men især ved de dramatiske Forestillinger, der ere givne for academiske Borgere og deres Damer paa Hoftheatret, hvis Afbenyttelse Hs. Maj. Kongen med stor Beredvillighed har tilstaaet og der tilligemed et Overskud fra en Komoedie i Studenterforeningen i Fastelavn have indbragt omtrent 1100 Rbd. Der forestaaer nu atter Kapitalen en, som vi haabe, betydelig yderligere Tilvext ved den Koncert, som Studenterforeningen paa Fredag Aften giver. for at fremme Sagen i Universitetets Solennitetssal. Som bekjendt udgik der et allehøieste Patent af 27de Septbr. f. A., hvorefter det islandske Althing sammenkaldtes til Møde den 1ste Juli d. A.; men af sidste Kollegial=Tidende erfares nu, at det har maattet ansees for uundgaaeligt nødvendigt, at udsætte dette Althingets første Møde til den 1ste Juli 1845. og Hs. M. Kongen har derfor allernaadigst udgivet et nyt Konvocationspatent, hvorefter Forsamlingen nu skal træde sammen sidstnævnte Dag og Valgene være tilendebragte inden Udløbet af indeværende Aars September Maaned. - Fædrelandet kan ved denne Leilighed ikke tilbageholde den bemærkning, at det vilde have forekommet meest passende, om Collegialtidenden i den Anledning var bleven trykt paa coquelicot Papiir, thi det maa aabenbar være med Blusel, at Bureaukratiets Organ bekjendtgiør, at Hs. Majestæt efter dets Jndstilling har sammenkaldt en Forsamling til 1ste Juli d. A., men at det ved dets Forseelse og Ubekjendtskab med Forholdene er blevet uundgaaeligt nødvendigt. - Hvad Fædrelandet strax forudsagde at udsætte Althingets første Møde til 1ste Juli 1845. Næste Nr. af Kollegialtidenden vil maaskee lade Folk vide, hvem der skal træde istedetfor den Provst, som Bureaukratter vilde have til Althinget, uagtet han var død og begraven.
Ribe Stifts Adresseaviser, 1844-03-25
Jfølge de gjeldende Regler (Pl. 5 April 181) indgaaer indenlandsk Brændeviin, der forsendes fra Kjøbstad til Kjøbstad i Riget, afgiftsfrit paa Bestemmelsesstedet, naar den ledsages med behørige for Udførelsen attesterede Told-Passeer- eller Følgesedler, som godtgjøre dens indenlandske Oprindelse. Da der ved Jndførselen til en Kjøbstad med saadan behørig Ligimation, af et Parti Kirsebærbrændeviin var affordret Konsumtion, er vedkommende Toldkammer under 10de f. M. tilkiendegivet, at det er en Selvfølge, at Spirituosa af det nævnte Slags, der ledsages af behørigt Beviis for deres indenlandske Tilvirkning, i den her paagjældende Henseende behandles ligesom Kornbrændeviin. (H. T.)
Ribe Stifts Adresseaviser, 1844-03-25
Hamb. Børsenhalle indeholder efter en preussisk Tidende den usandsynlige Efterretning, at de Forenede Staters Regering i Nordamerika har besluttet, da Danmark tøver med at føre sig i Øresundstoldsagen, at anvende Magt og for de næste Handelsskibe, som skulle bringe amerikanske Vare til Østersøen, at tiltvinge sig den frie Fart gjennem Øresundet ved medsendte Krigskibe. Af Privatbreve fra Washington af 12. Febr. vil man endog vide, at af de i Ladning liggende amerikanske Handelskibe ere 2 bestemte til Stettin, 5 til St. Petersborg og 1 til Stokholm.
Ribe Stifts Adresseaviser, 1844-03-25
De Krigskibe, som skulle ledsage dem, anføres at være: Linieskibet "Pensylvania paa 120 Kanoner, Fregatten Raritand paa 60 Kanoner, Fregatten "Princeton paa 50 Kanoner, Briggerne Truxton paa 16, og "Porpoise paa 12 Kanoner, altsaa 5 Fartøier med 258 Stkr. Skyts. Overbefalingen af den hele Flaade skal anbetroes Komodore Stevart. (Dyk.)¬